**Славчо Ковилоски** (Скопје, 1978) — македонски поет, прозаист, книжевен историчар и културолог, научен истражувач во Институтот за македонска литература при Универзитетот „Св. Кирил и Методиј" во Скопје. 

Славчо Ковилоски (2016)

Биографија и творештво
----------------------

Со свои дела е застапен во повеќе списанија во Македонија и во странство, како и во повеќе антологиски избори на поезија и проза. Има преведувано дела од хрватски, бугарски и српски јазик на македонски јазик.Делови од неговото творештво, како и романите „Опасен сум" и „Синот на Кралот" и збирката „Лоша тетка и други раскази" се преведени на неколку европски јазици. Објавувал прилози на страниците на дневните весници Нова Македонија и Време. Бил главен и одговорен уредник на списанието за литература, култура и уметност „Современост".

Член е на Друштвото на писателите на Македонија (ДПМ), Хрватското книжевно друштво, на Здружението на историчарите на Република Македонија (ЗИРМ) и на Друштвото за наука, култура и уметност од Прилеп. Во 2009 го­ди­на бил уредник на изда­вач­ка­та прог­ра­ма на Аге­н­ци­­јата за иселеништво на Ре­публика Македонија. Во 2017 година бил уредник во издавачката дејност за историски изданија на изда­вач­ката куќа *Ма­гор*. Бил прет­се­да­тел на уре­ду­­вачкиот одбор на зборникот *XXI век*: *Балканскиот пи­­са­тел* (2015) и еден од уредниците на зборникот *Ма­кедонско-сло­­вач­ки книжевни, кул­тур­­ни и јазични врски* (2016).

Добитник е на повеќе награди, меѓу кои: награда за наука „3 ноември", „Григор Прличев" за поема, „Прозни мајстори" и „Јован Котески".

Во 2018 година ја добил најголемата државна награда „Гоце Делчев" за особено значајно остварување од интерес на Република Македонија од областа на науката, за монографијата „Прилеп и Прилепско во XIX век (културно-историски процеси)".

Активности
----------

Активно учествува во промовирање на македонската урбаната култура во Македонија и во странство, со предавања на Фи­ло­зоф­скиот фа­култет во Скоп­је, во MC Gallery во Њујорк, Загреб, Нитра (Словачка), Белград, Софија, на Факултетот за музичка уметност во Скопје, на Институтот за македонска книжевност, на ма­ни­фес­та­ци­ја­та „Битола от­ворен град" во Битола, во Кул­тур­ни­­от центар „Точ­ка", во Ame­rican Cor­ner во Скопје, во скоп­ските гим­­назии „Јо­­­сип Броз" и „Ор­це Ни­ко­лов" и на дру­ги културни ма­ни­фес­та­ции и ус­та­но­­­ви. Од академската 2018/19 година на ИМЛ ги предава предметите: Субкултура, Патопис и Македонски културни икони.

Еден од основачите на организацијата Хип Хоп Македонија. Соавтор е на книгите „Аспекти на македонската урбана култура – Хип Хоп Македонија", „Хип-хоп книга" и „Хип-хоп речник", кои се однесуваат на македонската урбана култура и македонскиот хип-хоп. Како член на музичката група Клан Исток има објавено 3 албуми. Ковилоски е режисер и сценарист на музичкиот хип-хоп документарен филм „Њујорк: Аџилак" од 2020 година, чија светска премиера беше на фестивалот ДОРФ во Хрватска, а македонската премиера на Синедејс во Скопје.

Творештво
---------

**Белетристика:**

* Сонцето повторно ќе изгрее, Студентски збор, Скопје, 2000 (поезија)
* Поезија во движење, Современост, Скопје, 2005 (поезија)
* Опасен сум, Темплум, Скопје, 2007 (роман)
* Крале Марко или Синот на Волкашин (монодрама); На Ножот (монодрама), 2010
* Сонување, Макавеј, Скопје, 2011 (роман)
* Синот на Кралот, Современост, 2011 (роман)
* Лоша тетка и други раскази, Македонија презент, Скопје, 2013, (раскази)
* Барутна поезија, Бран, Струга, 2015 (поезија)
* Крале Марко по вторпат, НУ Центар за култура "Григор Прличев", Охрид, 2018 (поема)
* Компјутерска поезија, МИ-АН, Скопје, 2020 (поезија)

**Научни дела:**

Ковилоски е автор на повеќе научни дела од областа на книжевноста, историјата и културологијата, меѓу кои: *Македонското женско творештво во XIX век* (монографија), *Од Прличев до Конески* (студии)*,* *Отворени страници* (критики и есеи), *Прилеп и Прилепско во XIX век (културно историски процеси)* (монографија)*,* *Деспот Баџовиќ, не­поз­на­ти страници за еден Ма­ке­до­нец* (монографија), *При­леп­чани - XIX век* (енциклопедиски име­­ник), *Македонија, крат­ка ен­циклопедија рево­лу­цио­не­ри* (енциклопедија), *Македонија и Балкан­ски­те војни* (монографија) и други.

Надворешни врски
----------------

* Институт за македонска книжевност - д-р Славчо Ковилоски
* Репер - Славчо Ковилоски
* Блесок - Славчо Ковилоски
* Peoplepill - Slavcho Koviloski
* academia - Slavcho Koviloski
* researchgate - Slavcho Koviloski

Наводи
------

1. ↑  „Славчо Ковилоски". *Блесок*. декември 2015. Посетено на 2018. Проверете ги датумските вредности во: `|accessdate=` (help)[*мртва врска*]
2. ↑  „II. Меѓународен научен собир - МАКЕДОНСКО-СЛОВАЧКИ КНИЖЕВНИ, КУЛТУРНИ И ЈАЗИЧНИ ВРСКИ" (PDF). Архивирано од изворникот (PDF) на 2021-03-29.
3. ↑  Вечер. „Наградата „Григор Прличев" за „Крале Марко по вторпат" на Ковилоски | Вечер ...1963 | Vecer MK". Посетено на 2021-02-09.
4. ↑  „Награда „Прозни мајстори" за Славчо Ковилоски, Гоце Ристовски и Петко Шипинкаровски". *а1он*. 13 декември 2013.[*мртва врска*]
5. ↑  „Славчо Ковилоски, добитник на наградата „Јован Котески"". *Мета*. 21 мај 2015.
6. ↑  „Наградата „Гоце Делчев" за редок труд за културното богатство на Прилеп - Нова Македонија". *Нова Македонија*. 2018-05-05. Посетено на 2018-10-20.
7. ↑  „„Hip Hop Made in Macedonia" во Њујорк". *skopjeinfo.mk*. Посетено на 2019-01-07.
8. ↑  „„Hip Hop Made in Macedonia" во Њујорк". *Kurir.mk*. Архивирано од изворникот на 2018-08-23. Посетено на 2019-01-07.
9. ↑  „2020DORF-New York – Hodočasništvo – Dorf film festival" (англиски). Посетено на 2021-02-09.
10. ↑  „NEW YORK: THE PILGRIMAGE – cinEdays 2020" (англиски). Архивирано од изворникот на 2021-01-28. Посетено на 2021-02-09.
11. ↑  Младеноски, Ранко. „Наративните структури во романите на Славчо Ковилоски".